Afg‘oniston navbatdagi prezident sayloviga tayyorlanmoqda

Afg‘onistonda shu yilning 11-aprelida bo‘lib o‘tadigan prezident sayloviga tayyorgarlik kampaniyasi boshlandi. Mamlakat rahbari lavozimi uchun 11 nafar nomzod o‘zaro kurash olib boradi, deya xabar beradi Euronews.

Nomzodlar orasida yetakchilar bo‘lib amaldagi prezidentning akasi Qosim Karzay, sobiq moliya vaziri Ashraf Afg‘oniy va sobiq tashqi ishlar vaziri Abdulla Abdulla hisoblanadi.
Aytish kerakki, saylov kampaniyasi arafasida Abdulla Abdullaning ikki nafar yordamchisi Hirot shahrida otib tashlangan. Uning o‘zi 2009-yilgi saylovlarda ham nomzodini qo‘ygan, biroq Hamid Karzayning qo‘li baland kelgandi.
Joriy yilning so‘ngida NATO boshchiligidagi koalitsiya kuchlari Afg‘onistonni tark etishlari kerak. Aprelda bo‘ladigan prezident sayloviga kuzatuvchilar mamlakat xavfsizlik kuchlarining vaziyatni qo‘lga olishga qanchalik tayyorligini ko‘rsatuvchi omil sifatida qaramoqdalar.